《忽不贫喜卢仝书船归洛》
唐代·孟郊

贫孟忽不贫，请问孟何如。卢仝归洛船，崔嵬但载书。

江潮清翻翻，淮潮碧徐徐。夜信为朝信，朝信良卷舒。

江淮君子水，相送仁有馀。我去官色衫，肩经入君庐。

喃喃肩经郎，言语倾琪琚。琪琚铿好词，鸟鹊跃庭除。

书船平安归，喜报乡里闾。我愿拾遗柴，巢经于空虚。

下免尘土侵，上为云霞居。日月更相锁，道义分明储。

不愿空岧峣，但愿实工夫。实空二理微，分别相起予。

经书荒芜多，为君勉勉锄。勉勉不敢专，传之方在诸。

作者简介：孟郊，(751～814)，唐代诗人。字东野。汉族，湖州武康（今浙江德清）人，祖籍平昌（今山东临邑东北），先世居洛阳（今属河南）。唐代著名诗人。现存诗歌500多首，以短篇的五言古诗最多，代表作有《游子吟》。有“诗囚”之称，又与贾岛齐名，人称“郊寒岛瘦”。元和九年，在阌乡(今河南灵宝)因病去世。张籍私谥为贞曜先生。